section_heading: Povijest
paragraph_text: U prvim mjesecima svog boravka u Arlesu, van Gogh je bio napustio portretno slikanje, vjerojatno zbog nedostatka modela. No, na kraju srpnja 1888., izvijestio je svog brata Thea o početku rada na portretu Josepha-Étiennea Roulina (1841. – 1903.), voditelja poštanskog ureda na autobusnoj stanici u Arlesu.<ref>Van Gogh Museum, Amsterdam: 652: To Theo van Gogh, Van Gogh muzej, Amsterdam Pristupljeno 6. listopada 2016. Van Gogh je susreo Roulina vjerojatno u svibnju 1888. i oni su postali dobri prijatelji, te je često Roulin pozivao van Gogha na večeru. Van Gogh je gajio duboke i iskrene osjećaje za cijelu obitelj Roulin, što mu je omogućilo da vidi mnoge plemenite i korisne značajke na licima njegovih pojedinih članova, čije portrete je naslikao narednih mjeseci. No, prvo je odlučio prikazati Roulina, čije su ga karakteristike podsjetile na ruskog plemića iz Tolstojevih djela<ref>Anna Torterolo, Van Gogh: A Profound and Tormented Genius – His Life in Paintings, str. 72.